text: Viimase kümne aasta vähijuhtude statistikast jääb silma murettekitav suundumus. Vähiliidu andmetel tuvastati 2000. aastal eesnäärmevähk Eestis 374 mehel, 2008. aastaks oli juhtumite arv kasvanud juba ligi 900ni. Tänavu võib juhtumite arv ületada tuhande piiri. Eesnäärmevähi levik Eestis on kümne aastaga kolmekordistunud, teiste vähijuhtude arv püsib stabiilsena. Olukorra leevendamiseks oleks vaja teha muudatusi tervishoiusüsteemis.